Kornelia Marek representerte Polen under Vinter-OL 2010. 11. mars ble det offentliggjort at hun hadde avlagt positiv dopingprøve under lekene. Hun ble diskvalisert fra alle sine plasseringer under OL i Vancouver 2010. De individuelle plasseringene var 39.-plass på 10 km fristil, 35.-plass på 15 km dobbel jaktstart og 11.-plass på 30 km klassisk. Det polske laget ble også diskvalifisert fra sjetteplass på 4 x 5 kilometer stafett og niendeplass på lagsprint, fristil.